# data[].attributes.body
Å lese som grunnleggende ferdighet handler om å skape mening ut fra tekst og illustrasjoner. Lesing er en måte å tilegne seg kunnskap gjennom innsikt i andres erfaringer, meninger og opplevelser. Å lese handler også om å kunne forstå, anvende, reflektere over og engasjere seg i innholdet i tekster. Evne til å lese er en forutsetning for å kunne ta en aktiv rolle i samfunnet på en kritisk og reflektert måte, ved å kunne innta flere forskjellige synsvinkler gjennom lesing av både digitale og papirbaserte tekster. Lesing er dermed en ferdighet som er viktig i alle skolefag og de fleste livsområder, når både utdanningen, det sosiale livet og arbeidslivet er tekstbasert.

Funksjonell lesing er et resultat og et samarbeid mellom avkodingsprosesser og forståelsesprosesser. Den grunnleggende leseopplæringen skal være med på å lære elevene å lese papirtekster og skjermbaserte tekster med konsentrasjon, sammenheng, flyt og utholdenhet. For at man skal kunne bevisst velge lesestrategier som er hensiktsmessige til teksttypene vi skal lese, er det avgjørende å utvikle en funksjonell leseferdighet.

# data[].attributes.body
Å kunne regne vil si at man bruker matematikk på flere ulike livsområder. Det å bruke og resonnere matematiske begreper, fakta og verktøy, samt fremgangsmåter for å løse problemer og beskrive, forklare og forutse det som skjer går under det å regne. I tillegg innebærer det at man kan stille spørsmål som er av matematisk karakter, gjenkjenne regning i ulike kontekster og klare å velge metoder som skal brukes når problemer skal løses, samt å klare å gjennomføre dem og tolke resultatet.
For at man skal kunne klare å ta stilling til ulike samfunnsspørsmål på en kritisk og reflektert måte slik at man kan vurdere fakta og forstå sammenhenger, så er regning svært nødvendig. I arbeids- og dagliglivet så er regning en forutsetning for at man skal ta avgjørelser som er hensiktsmessige, og for egen utvikling.

# data[].attributes.body
Den grunnleggende ferdigheten skriving handler om å ytre seg forståelig og hensiktsmessig om forskjellige tema og emner, og for å best mulig kommunisere med andre. Samtidig kan skriving brukes som en måte å bearbeide egne tanker, og læring. Å arbeide med skriveferdigheter innebærer å utvikle delferdigheter, altså planlegging, utforming og bearbeiding av tekst i sammenheng med formål og innhold. Å kunne skrive gjør en i stand til å delta kritisk og reflektert i samfunnsdebatter, og er en forutsetning for livslang læring.

# data[].attributes.body
Digitale ferdigheter vil si å innhente og behandle informasjon, være kreativ og skapende med digitale ressurser, og å kommunisere og samhandle med andre digitale omgivelser. Digitale ressursene skal brukes hensiktsmessig og forsvarlig for å kunne løse praktiske oppgaver. Det er også viktig å kunne utvikle digital dømmekraft ved å tilegne seg kunnskap og gode strategier for nettbruk når vi snakker om digitale ferdigheter. Den digitale utfordringen har endret mange av premissene for lesing, skriving, regning og muntlige uttrykksformer. Derfor har digitale ferdigheter blitt en naturlig del av grunnlaget for læringsarbeid både i og tvers av faglige emner. Skoler tar i bruk digitale verktøy som pc og læringsbrett, dette er med på å skape en større variasjon i undervisningsmetoden også.

Digitale verktøy har også ulike ferdighetsområder, her kan vi nevne 5 forskjellige ferdigheter:

1.     Bruke og forstå

2.     Finne og behandle

3.     Produsere og bearbeide

4.     Kommunisere og samhandle

5.     Utøve digital dømmekraft

# data[].attributes.body
Muntlig ferdigheter er en av de fem grunnleggende ferdigheten. Den muntlige ferdigheten går ut på å skape en mening gjennom å lytte, tale og samtale. Det vil si at man må mestre ulike språklige handlinger og å samordne verbale og andre delferdigheter. Man kan lytte til andre og gi respons og være bevisst på mottakeren når en taler selv. Utvikling av muntlige ferdigheter starter tidlig i småbarnsalder, der opplæringen i skolen bygger videre på og videreutvikle ferdighetene. Muntlige ferdigheter gir muligheter til å gå inn i ulike roller ved å veksle mellom faglig og dagligdags kommunikasjon.

De fire ferdighetsområdene innenfor muntlige ferdigheter er:

1.     Forstå og vurdere

2.     Utforme

3.     Kommunisere

4.     Reflekter og vurdere